text: पंजाब सरकार ने नशे के तस्करों को फांसी की सजा देने का प्रस्ताव केंद्र के पास भेजा है. राज्य के मुख्यमंत्री अमरिंदर सिंह ने सरकारी कर्मचारियों का डोप टेस्ट अनिवार्य किए जाने संबंधी आदेश को भी मंज़ूरी दी है. पंजाब में नशा काफी समय से एक अहम मुद्दा बना हुआ है. माना जाता है कि अकाली दल की सत्ता से विदाई का बड़ा कारण राज्य में नशे की समस्या का गंभीर हो जाना भी था. यही वजह है कि उसे सत्ता से बाहर करने वाली कांग्रेस इस मोर्चे पर सुस्त नजर नहीं आना चाहती.